**Skand Oy** oli suomalainen sähköiseen liikkumiseen erikoistunut yhtiö, joka kehitti, valmisti ja myi sähköisiä kulkuvälineitä. Yhtiön liikevaihto oli vuonna 2019 3,9 miljoonaa euroa. Vuoden 2019 liikevaihto nousi edellisestä vuodesta 90,3 %.

Yritys perustettiin alun perin Jyväskylässä vuonna 2012 insinööritoimistoksi nimeltä Advantage Engineering Oy. Yrityksen nimi ja toimiala vaihtuivat vuonna 2015 Skand Oy:ksi. Yhtiön toimitusjohtajana toimii perustajajäsen Miika Utoslahti. Utoslahdella on kertynyt 21-vuotiaasta asti kokemusta useiden startup-yritysten perustamisesta, kasvattamisesta ja myymisestä.

Yhtiön hallituksen puheenjohtajana toimii sijoittaja Reima Linnanvirta, joka toimi vuonna 2019 Finnish Business Angels Network -sijoittajayhdistyksen (FiBAN) hallituksen varapuheenjohtajana ja vuosina 2020–2021 yhdistyksen hallituksen puheenjohtajana.

Skand oli tähdännyt perustamisestaan alkaen kansainväliseen kasvuun. Yhtiö keräsi vuonna 2021 yli 800 000 euron rahoituksen yksityisiltä sijoittajilta tukemaan sen kansainvälistä kasvua. Skandin oman kertoman mukaan sähköskoottereita myytiin Euroopassa yhteensä lähes 10 000. 
Yhtiön kotipaikka oli Vantaa ja sen myymälä Skand Airport sijaitsi Helsinki-Vantaan lentokentän lähistöllä Vantaalla.

Konkurssi
---------

Yhtiö joutui velkasaneeraukseen 25.10.2022.

Yritystä ei päästetty velkasaneeraukseen vaan se haettiin konkurssiin 20.1.2023.

Tuotteet
--------

Skand suunnitteli, kokosi ja myi rekisteröitäviä sähkömopoja ja kevyitä sähköajoneuvoja. Kevyiksi sähköajoneuvoiksi luokitellaan esimerkiksi sähköautot, sähköskootterit ja sähköpotkulaudat. Kevyiden sähköajoneuvojen ja muiden kävelyä avustavien henkilökuljettimien käytöstä tieliikenteessä tuli laillista Suomessa 1.1.2016. Enintään 25 km/h kulkevia ja enintään 1 kW tehoisten kevyiden sähköajoneuvojen käyttö ei edellytä ajokorttia, rekisteröintiä eikä katsastusta.

Skand-merkin alle kuuluivat muun muassa brändit goMoto, SCOGO ja Leijona. Vuonna 2015 Skand lanseerasi ensimmäisen kolmipyöräisen Leijona-merkkisen sähköskootterin. Vuonna 2017 lanseerattiin SCOGO-merkkinen sähköskootteri. SCOGOn mainoskasvoina on nähty muun muassa Wallu Valpio, Heikki Silvennoinen ja Arttu Wiskari. Lisäksi SCOGOn omistaa muun muassa Mikko Kuustonen.

Vuonna 2018 Skand toi markkinoille Suomen ensimmäisen nelipyöräisen sähköauton, jolla ajamiseen ei tarvita ajokorttia. GoMoto 2.4 -mopo sai seuraajansa vielä samana vuonna, kun Skand lanseerasi sähkömopoksi luokitellun kolmipyöräisen GoMoto 3.3-koppimopon.

Vuonna 2019 Skand lanseerasi Vetta-merkkisen sähköskootterin, jonka mainoskasvoina toimi muun muassa Elli Haloo, Uniikki, Janne Kataja, Diandra ja Hannele Lauri, sekä Ruotsissa Annica Englund ja Eric Johansson. Vetta oli mukana myös Huuma-ohjelmassa.

Yhteistyöt ja kumppanuudet
--------------------------

### Yhteistyö Aalto-yliopiston kanssa

Skand kehitti uudenlaisen sähköveneen prototyypin yhdessä Aalto-yliopiston muotoilun laitoksen kolmannen vuosikurssin opiskelijoiden kanssa. Uuden sähköveneen suunnittelu ja testaaminen tapahtui kokonaan Suomessa. Sähköveneen lisävarusteena on aurinkokenno lataus. Veneen prototyyppi on ollut esillä Aalto-yliopiston Otaniemen kampuksella syksyllä 2020. Markkinoille saavuttuaan äänetön ja ympäristöystävällinen sähkövene soveltuisi yksityiskäyttöön, vuokra- tai yhteiskäyttöön, vesitaksiksi tai kaupunkiveneeksi osaksi julkista joukkoliikennettä.

### Yhteistyö Hossan kansallispuiston ja Aivoliiton kanssa

Vuonna 2017 Skand lahjoitti yhdessä Ylä-Kainuun Osuuspankin kanssa Aivoliitolle kaksi sähköskootteria vuokrattavaksi Hossan kansallispuistoon, joka avattiin kesällä 2017.

### Yhteistyö Turun kaupungin kanssa

Skand osallistui CIVITAS ECCENTRIC -hankkeeseen Turun kaupungin kanssa vuosina 2016-2020. EU-rahoitteisen hankkeen tavoitteena oli kehittää ja monipuolistaa kestävää kaupunkiliikkumista muun muassa sähköisten liikkumisvälineiden avulla. Turun kaupunki pyrkii olemaan hiilineutraali kaupunki vuoteen 2029 mennessä, ja tätä tavoitetta tukee puhtaampi liikkuminen ja liikenteen päästöjen vähentäminen. Sujuvasti sähköllä -kokeilussa herätettiin kaupunkilaisten ja kaupungin työntekijöiden innostusta kokeilemaan uusia sähköisiä liikkumisvälineitä ja korvaamaan henkilöauton käyttöä niin työmatkoilla kuin vapaa-ajalla. Skand oli yksi kokeilun kotimaisia laitetoimittajia.

Tunnustukset
------------

Vuonna 2019 Skand sijoittui Deloitten Technology Fast 50 -listauksen 13. sijalle. Skand oli listauksen eniten fyysisiä tuotteita myynyt yritys. Deloitten Technology Fast 50 -ohjelma palkitsee vuosittain Suomen nopeimmin kasvavia teknologiayrityksiä. Sijoittuminen listaan määräytyy viimeisen neljän vuoden liikevaihdon perusteella. *lähde?*

Vuoden 2020 elokuussa Skand sijoittui Deloitten Technology Fast 500 -listauksen 67. sijalle koko Euroopan, Lähi-idän ja Afrikan (EMEA) alueiden 67. nopeimmin kasvaneena teknologia-alan yrityksenä.  Deloitten Technology Fast 500 -ohjelmassa listataan nopeimmin kasvavia teknologiayrityksiä yhteensä 22 eri maasta. Sijoittumisen mittarina käytetään yritysten liikevaihdon kasvua neljän vuoden (2015–2018) ajalta.

Lähteet
-------

1. ↑   (Arkistoitu – Internet Archive)
2. ↑  Skand sähköskootterit - Y-tunnus: 2492105-8 - Yritystiedot, taloustiedot, päättäjät & hallituksen jäsenet *www.finder.fi*.  Arkistoitu 1.2.2022. Viitattu 30.9.2020.
3. ↑  YTJ Tietopalvelu *tietopalvelu.ytj.fi*.
4. ↑  Pirkanmaan Yrittäjät -lehden henkilöhaastattelu.  , 04/2012.  Pirkanmaan Yrittäjät.
5. ↑  Jäsenesittelyssä Skand Oy – Kasvun nälkää ​ *kskauppakamari.fi*. Viitattu 30.9.2020. (englanniksi)
6. ↑  Dan Taylor: Vantaa-based light electric vehicle maker Skand raises €1.8 million, targets Norway, Denmark, and Germany  8.6.2021. Tech.eu. Viitattu 24.11.2021.
7. ↑  Tieto saneeraukseen asettamisesta *tietopalvelu.ytj.fi*.
8. ↑  Tieto konkurssista *kauppalehti.fi*.
9. ↑  Sähköiset liikkumisvälineet *Traficom*. Viitattu 30.9.2020.
10. ↑  Kevyet sähköiset kulkuvälineet laillisiksi vuodenvaihteessa *liikenne- ja viestintäministeriö*. Viitattu 30.9.2020.
11. ↑  Mallisto *Skand.fi*.  Arkistoitu 27.9.2020. Viitattu 30.9.2020.
12. ↑  Ajokortti meni, sähköskootteri tuli *Yle Uutiset*. Viitattu 30.9.2020.
13. ↑  Sähkömopolla vältät kaatumiset talven liukkailla | Skand Oy *www.sttinfo.fi*. Viitattu 30.9.2020.
14. ↑  IL testasi kesän hittituotteen - kerää katseet eikä vaadi ajokorttia *www.iltalehti.fi*. Viitattu 30.9.2020.
15. ↑  Laiton vai ei? Lukijoita puhuttanut skootteri sai yllättävän hyväksynnän *www.iltalehti.fi*. Viitattu 30.9.2020.
16. ↑  Yökylässä Maria Veitola – Jakso 8 – Mikko Kuustonen ja Hanna Brotherus *mtv.fi*.  Arkistoitu 24.11.2021. Viitattu 24.11.2021.
17. ↑  SÄHKÖAUTOILUA ILMAN AJOKORTTIA | Skand Oy *www.sttinfo.fi*. Viitattu 30.9.2020.
18. ↑  Uudella katetulla sähköskootterilla voi ajaa jopa 70 km – matkan kustannukset enintään 40 senttiä *Ilta-Sanomat*.  11.6.2018. Viitattu 30.9.2020.
19. ↑  Clas von Bell: Markkinoille tulossa erikoinen sähkökulkupeli - ajamiseen ei tarvita ajokorttia *Autotoday*.  16.4.2018. Viitattu 30.9.2020.
20. ↑  UUSI KATETTU SÄHKÖMOPO, EI AJOKORTTIA! | Skand Oy *www.sttinfo.fi*. Viitattu 30.9.2020.
21. ↑  Vetta sanoo Instagramissa: "ARVONTA – Voita leffaliput! Lauantaisin kannattaa katsoa Huumaa, jossa Vetta on mukana muun muassa palkintona. Viikon kuusi muuta päivää…" *Instagram*. Viitattu 30.9.2020.
22. ↑  Sähkökäyttöinen vene SKAND | Aalto-yliopisto *www.aalto.fi*. Viitattu 30.9.2020.
23. ↑  LEHDISTÖTIEDOTE: Suomalainen Skand tuo markkinoille uuden sähköveneen *Skand.fi*.  6.2.2019.  Arkistoitu 20.10.2020. Viitattu 30.9.2020.
24. ↑  Esteettömyys on koko kansan juttu Hossan kansallispuistossa | Aivoliitto *www.sttinfo.fi*. Viitattu 30.9.2020.
25. ↑  mjkoivum: CIVITAS ECCENTRIC *Turku.fi*.  23.9.2016. Viitattu 30.9.2020. [vanhentunut linkki]
26. ↑  Heini Viljanen: Sujuvasti sähköllä – Kevyet sähköiset
liikkumisvälineet Turun kaupungin kokeilussa.  , 5.10.2019.  CIVITAS ECCENTRIC Turku.
27. ↑  nervasti: Sujuvasti sähköllä -kokeilussa liikutaan uudella tavalla *Turku.fi*.  20.6.2019. Viitattu 30.9.2020.
28. ↑  Mobiilipelifirma Small Giant Games vuoden 2019 teknologiayritysten kirkkain kasvuraketti | Deloitte Finland *Deloitte Suomi*. Viitattu 30.9.2020.
29. ↑  Jopa 34 suomalaisyritystä Deloitten Technology Fast 500 -listalla *Deloitte Suomi*. Viitattu 30.9.2020.

Aiheesta muualla
----------------

* Viralliset verkkosivut (Arkistoitu – Internet Archive)